DROGY A CHOROBNÁ ZÁVISLOSŤ OD NICH

DROGY VÁM NEPOMôŽU,

IBA AK DO HROBU

A BUDE TO EŠTE DLHO

TRVAŤ A NEBUDE TO 

PRÍJEMNÉ

SPOLU S VAMI POMôŽU 

DO HROBU AJ ĽUĎOM,

KTORÝCH MáTE RADI. 

I. HOLYDYOVÁ 

Hovoríme o nich nie preto, že je to atraktívna téma, ale že je aktuálna. Toxikománia sa dnes označuje za pliagu doby. Právom. Zasahuje dospelých a objavuje sa v rôznych formách medzi žiakmi škôl všetkých stupňov a typov. Rýchlo sa znižuje veková hranica získavania prvých skúseností s drogou. 

Toxikománia, spôsobujúca tragické zmeny v hodnotovom systéme človeka a vyúsťujúca do rozpadu osobnosti, je jedným zo symptómov celosvetovej krízy civilizácie. Je ale tiež ukazovateľom aktuálneho stavu spoločnosti a je aj dôsledkom zlyhaní v rôznych oblastiach spoločenskej praxe.

Podľa údajov Svetovej zdravotnej organizácie (WHO) prepadlo toxikománií už 50 miliónov mladých ľudí a lavína sa nezastavuje....jeden toxikoman dokáže na seba „prilepiť“ desať potencionálnych.

Droga je prirodzená alebo syntetická, chemická látka, ktorá po vpravení do tela vyvoláva zmenu pocitov prežívania, zmenu telesných funkcií, má veľmi rýchly účinok na psychiku. Je schopná vyvolávať chorobnú závislosť, čo si málokto na začiatku uvedomuje. Človek ihneď pociťuje psychickú zmenu vo forme veľmi príjemnej, povznesenej nálady, neuvedomuje si však, že táto zmena začne byť neustále žiadúca, túžba po príjemnosti sa bude neustále zosilňovať až sa stane nutnou potrebou. A tu sa rodí závažné onemocnenie so stratou sebakontroly a neschopnosťou sám s návykom prestať.

Najviac nebezpečné je prvé nevinné stretnutie s drogou, pretože vyvoláva túžbu a nutkanie brať drogu stále alebo pravidelne pre jej účinky na psychiku.

Motivácia prvého kontaktu s drogou je rôzna: môže ísť o mladícku nerozvážnosť, zvedavosť, túžbu prežiť niečo nezvyčajné, alebo a dosť často je to pocit vlastného nešťastia, sklamania, pocit samoty – spôsob ako sa najjednoduchšie vyhnúť momentálnemu životu, ktorý žijem.

Toxikoman sa pohybuje v začarovanom kruhu: pôsobenie drogy je dočasné, trvá niekoľko hodín a po odznení účinku pocíti človek znovu potrebu konzumovať drogu, pretože sa vrátil zo sveta fantázie do sveta „tvrdej reality“. Usiluje sa z neho dostať rýchlo užitím ďalšej dávky drogy.

Ako reaguje ľudské telo na drogovú závislosť? Droga je cudzia látka a s jej prítomnosťou sa musí organizmus vyrovnať – telo si najprv zvyká na drogu. Dlhodobé zneužívanie lieku alebo drogy vo vyšších dávkach zapríčiňuje chronické poškodenie nervového systému, mozgu.

Náš pomocník nás opúšťa? Skúsme si vziať dve tabletky, či silnejšie dávky. Výsledok sa určite dostavil. Výsledok sa skutočne dostavuje. Prejavuje sa jedna z charakteristických čŕt toxikománie – návyky na drogu. Nevyhnutnosť zvyšovať dávky nie je to najhoršie prekvapenie. Keď eufória vyvolaná drogou pominie, zjavujú sa nepríjemné pocity. Začiatky môžu byť nenápadné, zízanie, potenie, triaška, striedanie tepla a zimy, nevoľnosť, zvracanie, poruchy spánku. Sú to tzv. abstinenčné príznaky.

Toxikománia ohrozuje človeka niekoľkými spôsobmi. Trvalý prísun drog zaťažuje organizmus a vyvoláva ťažké a vážne ochorenie – niekedy aj smrteľné. Tým, že je narušený nervový systém, dochádza k závažným zmenám v psychike. Toxikoman stráca záujem o seba, svoje telesné a psychické zdravie, nedbá na telesnú hygienu, o svoj zovňajšok, zanedbáva životosprávu. Stráca záujem o školu, priateľov, rodičov, nezaujíma ho nič. Citový život sa veľmi ochudobňuje, človek stráca svoje zázemie, postupne nastáva u neho celkový úpadok osobnosti. Na tomto stupni môže toxikoman v depresii pri pohľade na seba samého a na svoj budúci život dobrovoľne ukončiť svoj život – samovraždou. Ľudstvo dnes neúprosne bojuje proti omamným drogám. Celé štáty ľudí sledujú pohyb a obchod s omamnými látkami a usilujú sa nájsť spôsob, ako túto pliagu ľudstva odstrániť. Colníci strážia hranice. Zákony sťažujú prístup k drogám... Toto všetko sa robí.

Odborníci však tvrdia, že miesto, kde sa rozhodne o výsledku zápasu s drogami budú školské lavice. Ide o mysle mladých ľudí, ktorí tento zápas vybojujú ešte predtým, než siahnu, alebo sa rozhodnú nesiahnuť po prvej dávke.

Skôr, ako by si zvolili, ako sa vraví „svoj jed“.

